Publication: Magyar Közlöny
Issue: MK-1999-62 (Year: 1999, Number: 62)
Era: 1990-2004
Section: szóló 1996. évi I. törvény (médiatörvény) felülvizsgálata
Paragraph Index: 196

14. A Kormány felkéri a legfőbb ügyészt, ösztönözze, hogy a vádat képviselő ügyészek — amennyiben a büntetőjogi feltételek fennállnak — következetesebben kezdeményezzék a foglalkozástól eltiltás mellékbüntetés alkalmazását az olyan esetekben, amikor a 4. pontban írottak szerint meghatározott, a fokozott kriminális veszélynek kitett tevékenységet folytató „üzletek” (gazdálkodó szervezetek) tulajdonosával, vezető tisztségviselőjével, az „üzlettel” (gazdálkodó szervezettel) munkaviszonyban vagy magánjogi jogviszonyban álló, az „üzlet” (gazdálkodó szervezet) vendég- vagy ügyfélkörével kapcsolatba kerülő foglalkoztatottjával szemben az „üzlet” (gazdálkodó szervezet) működésével összefüggésben súlyos bűncselekmény, különösen súlyos vagyon elleni, illetve nemi erkölcs elleni bűncselekmény miatt folyik büntetőeljárás.

Source: https://magyarkozlony.hu/hivatalos-lapok/41072ebbc64e411aa4a75c522bb2ab11dc272bc8/dokumentumok/2982ff2466d2539eaa8d2fe8b387dedaaa973d2c/letoltes